**Pressemeddelelse**

Den forgangne uges introduktion af nye sikkerhedskrav til flyrejsende betyder, at safeAway rejseforsikring nu løsner op på deres forsikringsbetingelser. På den måde kommer kunderne ikke i klemme som følge af luftfartsselskabernes og myndighedernes nye krav om at elektronisk udstyr skal pakkes i kufferten, og tjekkes ind.

safeAway Rejseforsikring vil indtil videre, som det første forsikringsselskab i Danmark, dække PC’ere, iPads og lignende udstyr, der er tjekket ind. Normalt dækkes kun elektronisk udstyr, der er medbragt som håndbagage.

”Vi ved godt, at de nye regler i øjeblikket primært rammer fly fra bestemte lande i Mellemøsten og ind til USA og England, men på disse fly kan der jo også sidder passagerer med vores forsikring”, siger adm. dir. Ole Ærthøj fra safeAway rejseforsikring. ”Derudover kunne man vel også godt forestille sig, at disse krav hurtigt spredes til flere ruter og flere lande”, slutter Ærthøj.

Vi følger den videre udvikling i myndighedernes krav og vil løbende opdatere på hjemmesiden [www.safeaway.dk](http://www.safeaway.dk), hvor man allerede nu kan læse om de udvidede dækning.

Listen over udstyr man ikke må tage med som håndbagage, er ganske lang og omfatter blandt andet laptops, tablets, e-bøger, kameraer, DVD afspillere, rejseprintere og scannere, samt elektroniske spil, der er større end en smartphone.

--

Flere oplysninger får hos: Ole Ærthøj 21 85 93 12